मामला शहर कोतवाली क्षेत्रंर्तगत चकराता रोड का है। मिली जानकारी के अनुसार आज सुबह एक महिला सफाई कर्मी जब क्षेत्र में सफाई कर रही थी तो इस दौरान वहीं रहने वाला एक अधेड़ व्यक्ति वहां आया और उसने महिला से छेड़छाड़ शुरू कर दी। बताया जा रहा है कि उक्त महिला घबरा गयी और शोर मचाने लगी। शोर सुनकर आस पास के लोग मौके पर एकत्र हो गये। बताया जा रहा है कि इस बीच आरोपी मनचले ने खुद को अपने कमरे में बंद कर लिया। मामले की जानकारी जब महिला के परिजनों को हुई तो वह मौके पर एकत्र हो गये। सूचना पर पहुंची पुलिस ने आरोपी को बाहर निकालने का घंटो प्रयास किया लेकिन वह बाहर नहीं निकला। इस बीच पीडि़ता के परिजनों ने जब हंगामा काटना शुरू किया तो भारी पुलिस बल मंगाया गया और आरोपी को कमरे से निकाल कर चौकी पहुंचा दिया गया।